Ποδηλασία στους Θερινούς Ολυμπιακούς Αγώνες 1896 – 10 χιλιόμετρα ανδρών

Τα 10 χιλιόμετρα ανδρών ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα. 

 Σύνοψη αγωνίσματος 
Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το τρίτο χρονολογικά αγώνισμα της ποδηλασίας. Έξι αθλητές έλαβαν μέρος στον αγώνα, ο οποίος αποτελούνταν από 30 γύρους.

Οι δύο Γάλλοι ποδηλάτες που τερμάτισαν στις πρώτες θέσεις και στον αγώνα των 2 χιλιομέτρων, ο Πολ Μασσόν και ο Λεόν Φλαμένγκ, πήραν εδώ τις δύο πρώτες θέσεις με τον ίδιο μάλιστα χρόνο. Ο Άντολφ Σμαλ από την Αυστρία τερμάτισε τρίτος, ενώ ο Γερμανός Ρόουσμεγιερ τέταρτος (ο χρόνος τους παραμένει άγνωστος).

Οι δύο Έλληνες συμμετέχοντες, ο Αριστείδης Κωνσταντινίδης και ο Γεώργιος Κωλέττης, συγκρούστηκαν περίπου στα δύο τρίτα της διαδρομής, αλλά συνέχισαν τον αγώνα. Όμως ο Κωλέττης δεν κατάφερε να τερματίσει, αφού εγκατέλειψε στα 7 χιλιόμετρα εξαιτίας του τραυματισμού του από τη συγκρουση.

 Τελική κατάταξη 
 Κατάταξη  Ποδηλάτης  Χρόνος 1 20px|border|Γαλλία Πολ Μασσόν (Γαλλία) 17:54.2 2 20px|border|Γαλλία Λεόν Φλαμένγκ (Γαλλία) 17:54.2 3  20px|border|Αυστρία Άντολφ Σμαλ (Αυστρία) Άγνωστος 4  20px|border|Γερμανία Τζόζεφ Ρόουσμεγιερ (Γερμανία) Άγνωστος 5  20px|border|Ελλάδα Αριστείδης Κωνσταντινίδης (Ελλάδα) Άγνωστος –  20px|border|Ελλάδα Γεώργιος Κωλέττης (Ελλάδα) Εγκατ.

 Πηγές 

 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: "108 Χρόνια Ολυμπιακοί Αγώνες (1896-2004)" (σελ. 12).



10 χιλιόμετρα